非洲可以容納 14 個格陵蘭
但係你從大部份世界地圖之中都見唔到係噉
其實所有由人整嘅世界地圖都係錯嘅
根本就冇可能整個 100% 啱嘅世界地圖
喂，唔係你啊，地球儀— —
我哋都知你啱㗎
都唔係你呀，Google 地球
你頂盡咪又係一個數碼化嘅地球儀
我講緊嘅係平面地圖呀
唔到我哋唔認
佢有時真係比好多嘢更加方便
總言之，我係話
真係冇可能將一個立體嘅球體
印落一張完全平面嘅地圖
喺好耐好耐以前，人類根本連試都冇試
佢哋只係隨意記低位置
冇任何統一嘅比例
去到公元 150 年
希臘嘅數學同天文學家托勒密
有系統噉將地球用網格標示出嚟
同埋按座標將地方攞喺網格度
令到地圖可以互相比較同複製
托勒密所製網格用到嘅線條
係我哋直至今日到沿用緊：
180 條緯度線同埋 360 條經度線
就算有呢啲進步都好
人類都係繼續蕩失路
其中一部份原因— —
應該點講好呢——
就係我哋唔太理解世界嘅地理
但其實用地圖嚟搵路都真係好難
因為地球係圓嘅
由一個地方去另一個地方最短嘅路線
就係喺球體上面畫嘅一條線
如果我哋將呢條路線畫喺平面嘅地圖
佢就會用唔同嘅角度經過每一條經度
要跟住呢條路線
你就要不停噉改變你行路嘅方向
小小嘅行差踏錯都會令到你去唔到目的地
喺 1569 年
杰拉杜斯·麥卡托就解決咗呢個問題
佢整咗一個合乎比例嘅世界地圖
令呢啲彎曲嘅導航路線變成直線
經過每一條經度線嘅時候
都維持同一個角度
等用導航嘅人可以設定一個固定嘅方位
換言之，可以全程都跟住一個方向旅行
不過就有個小問題喇
如果要噉做
佢就要扭曲晒大陸板塊同埋海洋嘅形狀
令到離赤道遠啲嗰啲呢就會大啲
離赤道近嗰啲呢就細啲
撇除佢唔準確，麥卡托嘅地圖都幾實用
其實佢到而家都被廣泛採用
包括一啲網上地圖
不過依然係錯㗎！
喺 1925 年，古蒂等發明面積投影—— 
即係——
一個唔連續嘅偽圓柱體面積投影
即係點解？
唔重要
重點係盡量唔扭曲成個地球個樣
嗰張地圖可以係以陸地為中心……
或者以海洋為中心
咩方式都好
呢一個好似橙皮噉樣嘅地圖都唔係太易睇
喺 40 年代，由美國建築師巴克敏斯特·富勒
發明嘅戴美克森氏地圖投影就好啲喇
等陣先，係「好啲」咩？
對於想知啲地方喺世界嘅邊一個位置呢
就唔係太好喇
好啲係指呢一個方法冇對陸地
造成明顯嘅扭曲
假如你想知道巴西離尼日利亞幾遠
你唔會從呢款地圖得知
到目前為止，最準確嘅投影係
由日本建築師鳴川肇
喺 1999 年設計嘅 AuthaGraph 世界地圖
當中嘅洲同海洋幾乎全部都按比例
而幅地圖都係呈長方形嘅
就好似而家我哋一般見到噉樣
噉佢有冇可能成為一幅完美嘅地圖呢？
都係……唔得呀
既然麥卡托個嗰方法都搞得掂導航
又睇得清楚
點解仲要理呢堆奇形怪狀嘅地圖呢？
亞諾彼特斯就認為
麥卡托投影放大咗歐洲同北美國家
令白人國家相比喺赤道附近嘅非白人國家
產生一份優越感
為咗去對抗呢一個問題
佢採用咗高爾彼特斯投影法
但陸地都係拉長咗
宜家，我哋越嚟越少依賴地圖嚟導航
但係佢哋仍然對教育嚟講好重要
彼特斯有樣嘢講得好啱︰
無論我哋睇緊咩地圖都好
佢都係反映緊
各位地圖製作者睇嘢嘅角度
亦塑造我哋對呢個世界嘅認識
一啲簡單嘅地圖設計改動
就算唔關點樣將球體嘅地球
攞落平面地圖都好
都足以完全噉改變我哋嘅觀感